als_Latn dik_Latn sag_Latn
Një film biografik për jetën e kancelares gjermane Angela Merkel, është në plan të ekranizohet në vitin 2017. Me skenar të gazetarit dhe autorit Dirk Kurbjuweit, ende ka një pyetje pa përgjigje - kush do të luajë rolin kryesor?
Sipas agjencisë gjermane të lajmeve DPA, Walid Nakschbandi i kompanisë AVE ka thënë se Merkel ka një biografi fascinuese dhe Kurbjuweit është njeriu i duhur për të shkruar skenarin, meqë e njeh kancelaren nga afër.
Skenaristi Kurbjuweit ka qenë autor i dy librave "Angela Merkel" dhe "No Alternative", në vitin 2009 dhe 2014 përkatësisht, libra këto që rrëfejnë për jetën e kancelares si një grua dhe diplomate.
Kompania AVE së fundmi ka publikuar dokumentarin "My Daughter Anne Frank", ndërsa së shpejti do të sjellë në ekran edhe "The Diary of Anne Frank", që xhirohet në Amsterdam.
als_Latn als_Latn als_Latn als_Latn